NAWEEK-NADINK: DIT WAAROP JY FOKUS, WORD AL HOE GROTER - Wêreldwyd
NAWEEK-NADINK: DIT WAAROP JY FOKUS, WORD AL HOE GROTER
deur Jacques Basson | Okt 5, 2017 | Blog
Ons is nou net meer as 'n week in Suid-Afrika en geniet dit terdeë!
Krugersdorp is op die oomblik ons basis, maar ons het al reeds 'n draai in Pretoria, Harties, Bloemfontein, Wesselsbron en Parys gaan maak.
Bloemfontein was veral vir my spesiaal (help dat die Bokke gelykop gespeel het!). My peetouers was al die jare in Bloemfontein en so het ons gereeld daar gaan kuier. Ook ses jaar op Kovsiekampus waartydens dit pret was om gereeld potplante permanent te verskuif… (party mense sou dit steel noem) of om dameskoshuise te "raid" en te "be-sing"".
En o, ja… ek kan nie aan kampussekuriteit (Parkers) dink sonder om te glimlag nie. Jy al ooit gewonder waar ek die eerste keer "laat die wiele rol!" gehoor het?!!
Ek weet daar is baie moeilike uitdagings in SA en ek steek nie vir een sekonde my kop in die sand of rek my bek met breinlose kommentaar nie. Dit is immers hoekom ek Klipkouers-podsend begin het… 'n bietjie medisyne vir die pyn. Maar hier is 'n paar goeie goed wat ek die afgelope week weer opgelet het en waarop ek kies om te fokus: